تمت ارشفة منتديات نبع الفرات
ادبج على كلبي حيل واركان الكلب زلزل
واطعن كل مارحت ورديت طعناتك دوه لكليبي المعلعل
احبك مو حروف لتلضم ولاشعر يترتل
تخنك بيه انت دوم واني اكولن غالي ولاجل الغالي كلشي اتحمل
ادلل علي شما تريد ادلل
واصعب هم بعد مااحسا بيك من تسهل
احبك وافاخر بيك وانت كليبك وي غيري يتغزل
ليش مو اني احبك وانت المدلل
وليش لااحبه مايحبني اله بلتوسل
مو كلت احبك ليش احبك بعد ماتشتغل
غير احبك مااقدم اذا لااحبه مايقبل
اذا حبني احبه واقدمله عيوني وحده غطى والثانيه مندلل
واذا رفضني شنو يعني مو اني اول شخص ينذل
ولو ليحب معذور يقدم روحه بس مايندل
بس كون الكلب ياخذ عبروكافي ياكلب ننذل
كافي تتغلى مو حقه الكلب لو مل
تعبني هواك وماضل عندي كلب يتحمل
صح اني احبك حيل وصح غلاتك فوك الكل
بس جراحك علي زادت ورداتك الي سلتني سل
روح الله وياك ولاتضن بس انت المعدل
غيرك اكو هواي وصدك بعد اجمل
الي خلق هيج اوصاف صدك بدع بس نسى ينطيك شويه عقل
وانت ذبحتني من تغرد حسبالك صدك بلبل
لا تنغر ياحبيبي انت صدك ورده بس هم الورد يجي يوم ويذبل
روح اني نسيتك لان الكرامه عندي فوك الكل
ولاترجع بعد حبك قلعته من كلبي بمنجل
حتى مااحن بعد وانسى عشرتك وايام الذل
روح صدك نسيتك لان جرحك بكلبي صدك عمل
صدك مااحن عليك غسلتك من كلبي تغسل
ولادكول هذا بس يحجي كلامي صدك كول وفعل
اني شاعر يعرف يهجيك مو بس يكتبلك غزل
من حقي اهجيك هذا مكانك بلااصل
عشرتي وياك مثل الواكع من جبل
وبلصدفه جته حيه ويضن انهه حبل
صح كلشي خلص واني نسيتك بس والله ماتلكه مثلي يتحمل
بس اني جرعت وانت حنضل واكولن شنهل عسل
وعدت الكلب يرتاح وعدته ان هجرك هو الحل
في امان الله من كلب تعب والوداع افضل من انتضر طير مايرضى يوطخ وينزل
بقلم الكلمه الجارحه
وجزء من النص بصوت الشاعر عامر العراقي
http://www.a3a5.com/do.php?id=54787